CELEX: 32011R0875
Language: el
Date: 2011-08-31 00:00:00
Title: Εκτελεστικός κανονισμός (ΕΕ) αριθ. 875/2011 της Επιτροπής, της 31ης Αυγούστου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

2.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 227/9
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 875/2011 ΤΗΣ ΕΠΙΤΡΟΠΉΣ
   της 31ης Αυγούστου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Αυγούστου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256, της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  Κωδικός ΣΟ
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Περίβλημα για την υποβρύχια χρήση ψηφιακών φωτογραφικών μηχανών κατασκευασμένο κυρίως από πλαστική ύλη υπό την έννοια της σημείωσης 1 του κεφαλαίου 39.
                  Το προϊόν αποτελείται από δύο διαφανή ημίσεα που φέρουν χειροδηγούμενα κομβία πίεσης, εξέχοντα κομβία ελέγχου ή χειρισμού από μέταλλο και συναρμογές με κλείστρα από πλαστική ύλη. Επίσης μπορεί να είναι εφοδιασμένο με αντιθαμβωτική προστασία οθόνης, βάση στήριξης και επιπλέον χειρολαβή.
                  Στο εμπρόσθιο μέρος του υδατοστεγανού περιβλήματος υπάρχει κοιλότητα για την υποδοχή του φακού, αποτελούμενη από υάλινο παράθυρο και μεταλλικό πλαίσιο με εσωτερικό σπείρωμα για βοηθητικούς φακούς. Στο οπίσθιο μέρος υπάρχει ελαστικό υπόθεμα για το σύστημα σκόπευσης της φωτογραφικής μηχανής.
                  Το προϊόν προορίζεται να περιέχει ολόκληρη ψηφιακή φωτογραφική μηχανή και παρέχει τη δυνατότητα χρήσης της φωτογραφικής μηχανής σε περιβάλλοντα με υγρασία ή σκόνη.
                  (Βλ. φωτογραφίες 1 και 2) (1)
                  
               
               
                  3926 90 97
               
               
                  Η κατάταξη καθορίζεται από τους Γενικούς Κανόνες 1, 3 β) και 6 για την ερμηνεία της Συνδυασμένης Ονοματολογίας, τη Σημείωση 1 του Κεφαλαίου 39, καθώς και από το κείμενο των κωδικών ΣΟ 3926, 3926 90 και 3926 90 97.
                  Η κατάταξη στην κλάση 4202 ως θήκη φωτογραφικής μηχανής αποκλείεται. Οι θήκες φωτογραφικής μηχανής περιλαμβάνονται στην κλάση 4202. Ωστόσο, το περίβλημα υποβρύχιας χρήσης δεν είναι απλώς περιέκτης για ψηφιακές φωτογραφικές μηχανές αλλά προϊόν με ίδια λειτουργία. Δεδομένης της παρουσίας κομβίων πίεσης και ελέγχου ή κομβίων χειρισμού που προεξέχουν, το προϊόν δεν πρέπει να θεωρηθεί περιέκτης.
                  Η κατάταξη στην κλάση 8529 αποκλείεται επειδή, αν και το αντικείμενο είναι εξάρτημα φωτογραφικής μηχανής, δεν μπορεί να θεωρηθεί μέρος ψηφιακής φωτογραφικής μηχανής εφόσον δεν είναι ουσιώδες στοιχείο για τη λειτουργία ψηφιακής φωτογραφικής μηχανής.
                  Η κατάταξη στις κλάσεις 9006 ή 9007 σύμφωνα με τη σημείωση 2 β) του κεφαλαίου 90 αποκλείεται επίσης, επειδή οι εν λόγω κλάσεις καλύπτουν παραδοσιακές φωτογραφικές και κινηματογραφικές μηχανές λήψης, και όχι ψηφιακές φωτογραφικές μηχανές.
                  Το προϊόν αποτελείται από διάφορα υλικά, οπότε πρέπει να καταταχθεί με βάση το συστατικό υλικό το οποίο προσδίδει στο προϊόν τον ουσιώδη χαρακτήρα του, κατ’ εφαρμογή του Γενικού Κανόνα 3 β).
                  Επειδή τον ουσιώδη χαρακτήρα του τον προσδίδει η πλαστική ύλη, το προϊόν πρέπει να καταταχθεί στην κλάση 3926 ως άλλο τεχνούργημα από πλαστική ύλη του κωδικού ΣΟ 3926 90 97.
               
            
         
      
                  
                     
               
               
                  
                     
               
            
                  Φωτογραφία 1
               
               
                  Φωτογραφία 2
               
            
         (1)  Οι φωτογραφίες είναι καθαρά ενημερωτικού χαρακτήρα.